**DISPOZIŢIA**

**nr. 187 din 20 aprilie 2021**

**pentru modificarea Dispoziției Președintelui Consiliului Județean Cluj nr. 433/16.09.2019 privind constituirea echipei de implementare a proiectului  ”Extinderea și Modernizarea Ambulatoriului Clinic de Psihiatrie Pediatrică din Cadrul Spitalului Clinic de Urgență pentru Copii Cluj” cu modificările și completările ulterioare**

 Preşedintele Consiliului Judeţean Cluj,

###  Având în vedere:

### Referatul nr. 14480/19.04.2021, întocmit de către Direcţia Dezvoltare şi Investiţii, Serviciul Managementul Proiectelor, privind modificarea echipei de implementare a proiectului ”*Extinderea și Modernizarea Ambulatoriului Clinic de Psihiatrie Pediatrică din Cadrul Spitalului Clinic de Urgență pentru Copii Cluj*”.

###

* Proiectul ”Extinderea și Modernizarea Ambulatoriului Clinic de Psihiatrie Pediatrică din Cadrul Spitalului Clinic de Urgență pentru Copii Cluj” , cod SMIS 123738
* Contractul de finanțare nr. 4627/02.09.2019 pentru proiectul ”Extinderea și Modernizarea Ambulatoriului Clinic de Psihiatrie Pediatrică din Cadrul Spitalului Clinic de Urgență pentru Copii Cluj” , cod SMIS 123738

Ținând cont de:

* prevederile art. 2 alin . (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare coroborat cu prevederile art.2 , ale art.3 alin. (2), ale art. 58 alin (1) și (3) și ale art 64-65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare,

În conformitate cu:

* art. 191 alin. (1) lit. f) din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare
* Ordonanței de urgență a Guvernului nr. 40/2015 privind gestionarea financiară a fondurilor europene pentru perioada de programare 2014-2020, cu modificările și completările ulterioare;
* Ordonanței de urgență a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă, cu modificările și completările ulterioare;
* Hotărârii Guvernului nr. 399/2015 privind regulile de eligibilitate a cheltuielilor efectuate în cadrul operaţiunilor finanţate prin Fondul european de dezvoltare regională, Fondul social european şi Fondul de coeziune 2014 - 2020;

În temeiul drepturilor conferite prin art. 196 alin. (1) lit. b) din O.U.G. nr. 57/2019 privind Codul Administrativ, cu modificările și completările ulterioare,

**D I S P U N E:**

**Art. 1**. Dispoziția Președintelui Consiliului Județean Cluj nr. 433/2019 privind desemnarea echipei pentru implementarea proiectului ”*Extinderea și Modernizarea Ambulatoriului Clinic de Psihiatrie Pediatrică din Cadrul Spitalului Clinic de Urgență pentru Copii Cluj*”*,* modificată și completată prin Dispoziția Președintelui nr.583/13.12.2019 și Dispoziția nr.694/17.08.2020, se modifică și va avea următorul conținut:

1. Art. 1 se modifică și va avea următorul conținut:

**”Art. 1.** Se desemnează echipa pentru implementarea proiectului **”***Extinderea și Modernizarea Ambulatoriului Clinic de Psihiatrie Pediatrică din Cadrul Spitalului Clinic de Urgență pentru Copii Cluj” ,* în următoarea componență:

| **Nr.** | **Nume şi Prenume** | **Rolul propus în proiect** | **Funcția în cadrul instituției** |
| --- | --- | --- | --- |
| 1 | Rad Niculina  | Manager Proiect | ConsilierServiciul Managementul Proiectelor |
| 2 | Tothfalusi Judith | Expert implementare | Șef serviciuServiciul Managementul Proiectelor |
| 3 | Rotaru Gabriela | Responsabil tehnic | ConsilierServiciul Lucrări și Achiziții Publice |
| 4 | Rusu Claudia | Responsabil tehnic | ConsilierServiciul Lucrări și Achiziții Publice |
| 5 | Ciortea Teofil | Responsabil tehnic | ConsilierServiciul Lucrări și Achiziții Publice |
| 6 | Jucan Ramona | Responsabil achiziții | ConsilierServiciul Lucrări și Achiziții Publice |
| 7 | Rațiu Codruța | Responsabil financiar | ConsilierServiciul Financiar-Contabil |
| 8 | Ilinca Aneta Cristina | Responsabil juridic | Consilier juridicServiciul Juridic, Contencios, Administrativ, Arhiva |
| 9 | Orzea Ana Lia | Expert implementare | Director economic Spitalul Clinic de Urgență pentru Copii Cluj |
| 10 | Ghilea Ionuț | Responsabil tehnic | Sef BirouSpitalul Clinic de Urgență pentru Copii Cluj |
| 11 | Cordea Aurel Dorin | Responsabil tehnic | Sef BirouSpitalul Clinic de Urgență pentru Copii Cluj |
| 12 | Demian Gina Codruța | Responsabil tehnic | Sef BirouSpitalul Clinic de Urgență pentru Copii Cluj |

**Art. 2. (1)** Echipa de implementare a proiectului este responsabilă de realizarea activităţilor stabilite a fi efectuate în mod direct prin documentele proiectului, precum şi a celor care derivă din obligaţiile Județului Cluj faţă de autoritatea finanţatoare, conform contractului de finanţare semnat şi în conformitate cu sistemul de management şi control intern aplicabil.

**(2)** Atribuțiile membrilor echipei de implementare și activităţile prestate de către personalul desemnat la art. 1 vor fi reflectate corespunzător în cuprinsul fişei postului, conform prevederilor legale în vigoare.

**Art. 3.** Prezenta dispoziţie se comunică persoanelor desemnate la art. 1, Direcției de Dezvoltare și Investiții, precum şi Prefectului Judeţului Cluj.

|  |  |
| --- | --- |
| **PREŞEDINTE** | **CONTRASEMNEAZĂ** |
| **ALIN TIȘE** |  **SECRETAR GENERAL AL JUDEŢULUI** |
|  | **SIMONA GACI** |